**SUSITARIMAS DĖL PAPILDOMŲ IR (AR) NEATLIEKAMŲ DARBŲ**

**PRIE 2023-09-19 SUTARTIES NR. S-1026**

2024-08-30

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-09-19 Šalys sudarė pirkimo sutartį Nr. S-1026 (toliau – **Sutartis**), projekte „Magistralinio kelio A14 Vilnius–Utena ruožo nuo 93,726 iki 95,653 km rekonstravimas“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu projekto vykdymo priežiūra patikslino techninį darbo projektą dėl darbų kiekių žiniaraščio Nr. 3 *„Lietaus nuotekų tinklai“*, dėl surinkimo šulinėlių netinkamų aukščių, surinkimo šulinio Nr.192 dugno faktinės altitudės neatitikimo, ESO kabelio iškėlimo, bei gelžbetoninio lietaus nuotekų vamzdžio demontavimo, bei darbų kiekių žiniaraščio Nr. 1 „Susisiekimo dalis“ akustinės užtvaros gelžbetoninio gręžtinio polio įrengimo dėl kurių atsirado poreikis atlikti papildomus darbus (detalizuoti **Priede Nr. 3**), kurių kaina sudaro 54 708,74 Eur;
4. Dėl papildomų darbų atsirado objektyvus poreikis papildomam 51 dienų darbų atlikimo terminui. Vertinant tai, kad dalis papildomų darbų (konstrukcijų dalies darbai) gali būti vykdomi lygiagrečiai su kitais darbais, pritaikytomis resursų normomis, remiantis sąmatine programa ir įvertinus, jog 3.28 ir 3.29 pozicijose numatyti darbai gali būti vykdomi pabaigus papildomus lietaus nuotekų tinklų įrengimo darbus;
5. Sutarties vykdymo metu dėl aukščiau išvardintų aplinkybių projekto vykdymo priežiūra patikslino techninį darbo projektą ir atsirado poreikis neatliekamiems (atsisakomiems) darbams (detalizuoti **Priede Nr. 3**), kurių vertė sudaro 23 238,36 Eur;
6. Sutarties XII skyriaus „Papildomi darbai ir neatliekami darbai. Sutarties keitimo tvarka“ 141 punktu Šalys susitarė dėl galimybės pakeisti Sutarties kainą dėl atsiradusių papildomų darbų;

Šalys, remdamosi Sutarties XII skyriaus nuostatomis, sudaro šį susitarimą dėl papildomų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 66 197,58 Eur (šešiasdešimt šeši tūkstančiai vienas šimtas devyniasdešimt septyni eurai 58 ct.).
   2. papildomų darbų kaina be PVM yra 54 708,74 Eur (penkiasdešimt keturi tūkstančiai septyni šimtai aštuoni eurai 74 ct.).
   3. 21 proc. PVM yra 11 488,84 Eur (vienuolika tūkstančių keturi šimtai aštuoniasdešimt aštuoni eurai 84 ct.).
2. Šalys susitaria dėl neatliekamų (atsisakomų) darbų kainos:
   1. viso neatliekamų (atsisakomų) darbų kaina su PVM yra 28 118,42 Eur (dvidešimt aštuoni tūkstančiai vienas šimtas aštuoniolika eurų 42 ct.).
   2. neatliekamų (atsisakomų) darbų kaina be PVM yra 23 238,36 Eur (dvidešimt trys tūkstančiai du šimtai trisdešimt aštuoni eurai 42 ct.).
   3. 21 proc. PVM yra 4 880,06 Eur (keturi tūkstančiai aštuoni šimtai aštuoniasdešimt eurų 06 ct.).
3. Šalys susitaria pakeisti Sutarties 12 punkte numatytą Sutarties kainą ir išdėstyti punktą nauja redakcija:

*„Tiekėjo pasiūlyme nurodyta preliminari sutarties kaina, nustatyta viešojo pirkimo metu yra 7 008 563,27 EUR su PVM (septyni milijonai aštuoni tūkstančiai penki šimtai šešiasdešimt trys eurai 27 ct); suma be PVM yra 5 792 201,05 EUR (penki milijonai septyni šimtai devyniasdešimt du tūkstančiai du šimtai vienas euras 05 ct)“*

1. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina padidėja toliau nurodyta suma: 38 079,16 Eur (su PVM). Galutinė Sutarties kaina yra: 7 008 563,27 Eur (su PVM).
2. Šalys susitaria, kad dėl papildomų darbų yra suteikiamas papildomas darbų atliko terminas: 51 kalendorinė diena.
3. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:

10.1. Priedas Nr. 1 – 2024 m. gegužės 14 d. Nr. SD24-642 Motyvuotas siūlymas dėl projekto susisiekimo, konstrukcijų ir lietaus nuotekų pakeitimo (2023-09-19 S-1026), 3 lapai;

10.2. Priedas Nr. 2 – 2024 m. gegužės 31 d. Nr. 2-8215 Dėl papildomų ir nevykdomų lietaus nuotekų tinklų, susisiekimo ir konstrukcijų dalies darbų rekonstruojamame kelyje a14 ruože nuo 93,726 iki 95,653 km (S-1026), 6 lapai;

10.3. Priedas Nr. 3 – Darbų pakeitimo aktas Nr. 2.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  PVM kodas LT100009270611  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „HISK“**  S. Kerbedžio g. 7, LT-35104 Panevėžys  Įmonės kodas 147710353  PVM kodas LT477103515  Telefonas (8 45) 502 601  El. paštas [info@hisk.lt](mailto:info@hisk.lt)  A.s. Nr. LT02 4010 0412 0009 0263  Luminor Bank AS  Dokumentą pasirašantis įgaliotas bendrovės darbuotojas |